
25 Οκτωβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 3753 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Έγκριση της 258/2017 απόφασης του Δημοτικού 
Συμβουλίου Ζωγράφου, περί τροποποίησης της 
337/2011 προγενέστερης απόφασης του ιδίου, 
περί μεταφοράς προσωπικού κατόπιν λύσης της 
κοινωφελούς επιχείρησης με την επωνυμία «Κοι¬ 
νωφελής Επιχείρηση Δήμου Ζωγράφου» στο Δήμο 
Ζωγράφου και σύστασης προσωρινών προσωπο¬ 
παγών θέσεων ιδιωτικού δικαίου αορίστου χρόνου. 

2 

Έγκριση της 230/2017 απόφασης του Δημοτικού 
Συμβουλίου Αμαρουσίου, περί σύστασης μιας 
προσωποπαγούς θέσης με σχέση εργασίας ιδι¬ 
ωτικού δικαίου αορίστου χρόνου στο Δήμο, σε 
εφαρμογή αμετάκλητης δικαστικής απόφασης. 

3 

Καθιέρωση διαφορετικού ωραρίου λειτουργίας 
σε υπηρεσίες του Δήμου Διδυμοτείχου. 

4 

Καθιέρωση ωραρίου λειτουργίας των αθλητικών 
εγκαταστάσεων του Ν.Π. «Δημοτικό Κέντρο Κοι¬ 
νωνικής Προστασίας Παιδείας Πολιτισμού και 
Αθλητισμού» Δήμου Βισαλτίας. 

5 

Τ ροποποίησητηςαριθ. 1392/25-5-2017 (ΦΕΚ2012/ 
τ.Β /13-6-2017) απόφασης του Περιφερειάρχη 
Ηπείρου «Συγκρότηση της Επιτροπής Παρακο¬ 
λούθησης του Επιχειρησιακού Προγράμματος 
Ήπειρος 2014 - 2020». 


ΑΠΟΦΑΣΕΙΣ 

Αριθ. 80792/29035 (1) 

Έγκριση της 258/2017 απόφασης του Δημοτι¬ 
κού Συμβουλίου Ζωγράφου, περί τροποποίησης 
της 337/2011 προγενέστερης απόφασης του ίδι¬ 
ου, περί μεταφοράς προσωπικού κατόπιν λύσης 
της κοινωφελούς επιχείρησης με την επωνυμία 
«Κοινωφελής Επιχείρηση Δήμου Ζωγράφου» 
στο Δήμο Ζωγράφου και σύστασης προσωρι¬ 
νών προσωποπαγών θέσεων ιδιωτικού δικαίου 
αορίστου χρόνου. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 
Έχοντας υπόψη: 

1. Τις διατάξεις του ν. 3852/2010 (ΦΕΚ 87/Α72010) 


«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης», όπως 
ισχύει, σε συνδυασμό με τις διατάξεις του ν. 2503/1997 
(ΦΕΚ 107/Α71997) «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις». 

2. Τις διατάξεις του π.δ. 135/2010 (ΦΕΚ 228/Α72010) 
«Οργανισμός της Αποκεντρωμένης Διοίκησης Αττικής», 
όπως ισχύει. 

3. Τις διατάξεις των άρθρων 28 και 28Α του ν. 4325/ 
2015 (ΦΕΚ 47/Α72015) «Εκδημοκρατισμός της Διοίκη¬ 
σης - Καταπολέμηση της Γραφειοκρατίας και Ηλεκτρο¬ 
νική Διακυβέρνηση. Αποκατάσταση αδικιών και άλλες 
διατάξεις» όπως συμπληρώθηκε με τις διατάξεις του 
άρθρου 24 του ν. 4368/2016 (ΦΕΚ 21/Α72016) «Μέτρα 
για την επιτάχυνση του κυβερνητικού έργου και άλλες 
διατάξεις». 

4. Τις διατάξεις του άρθρου 269 παρ. 4 του ν. 3463/2006 
(ΦΕΚ 114/Α72006) «Κώδικας Δήμων και Κοινοτήτων». 

5. Τις διατάξεις του άρθρου 109 παρ. 7 του ν. 3852/2010 
(ΦΕΚ 87/Α72010) «Νέα αρχιτεκτονική της Αυτοδιοίκησης 
και της Αποκεντρωμένης Διοίκησης», όπως συμπληρώ¬ 
θηκε με τις διατάξεις του άρθρου 26 παρ. 6 του ν. 3938/ 
2011 (ΦΕΚ 61/Α72011) «Σύσταση Γραφείου Αντιμετώπι¬ 
σης Περιστατικών Αυθαιρεσίας στο Υπουργείο Προστα¬ 
σίας του Πολίτη και άλλες διατάξεις». 

6. Τις διατάξεις του άρθρου 10 του ν. 3584/2007 
(ΦΕΚ 143/Α72007) «Κύρωση του Κώδικα Κατάστασης 
Δημοτικών και Κοινοτικών Υπαλλήλων». 

7. Τις διατάξεις του άρθρου 10 του ν. 3469/2006 
(ΦΕΚ 131/Α72006) «Εθνικό Τυπογραφείο, Εφημερίς της 
Κυβερνήσεως και λοιπές διατάξεις». 

8. Την 25504/22349/25.07.2011 απόφαση του Γενικού 
Γραμματέα Αποκεντρωμένης Διοίκησης Αττικής περί 
λύσης της κοινωφελούς επιχείρησης με την επωνυμία 
«Κοινωφελής Επιχείρηση Δήμου Ζωγράφου» (ΦΕΚ 1859/ 
Β722.08.2011). 

9. Την337/2011 απόφαση του Δημοτικού Συμβουλίου 
Ζωγράφου περί μεταφοράς προσωπικού κατόπιν της 
λύσης της κοινωφελούς επιχείρησης με την επωνυμία 
«Κοινωφελής Επιχείρηση Δήμου Ζωγράφου» στο Δήμο 
Ζωγράφου και σύστασης προσωρινών προσωποπαγών 
θέσεων ιδιωτικού δικαίου αορίστου χρόνου. 

10. Την οικ. 3936/3773/26.01.2012 απόφαση του Γε¬ 
νικού Γραμματέα Αποκεντρωμένης Διοίκησης Αττικής 

περί έγκρισης της ανωτέρω απόφασης Δημοτικού Συμ¬ 
βουλίου Ζωγράφου (ΦΕΚ 402/Β722.02.2012). 

11 .Τη διενέργεια αυτεπαγγέλτου ελέγχου γνησιότητας 
των τίτλων σπουδών των υπαλλήλων του Δήμου Ζω¬ 
γράφου, σύμφωνα με τις διατάξεις του άρθρου 28 του 
ν. 4305/2014. 

12. Το 31308/14.07.2017 έγγραφο του Υπουργείου 
Εσωτερικών, με θέμα ερώτημα για πλαστότητα τίτλου 
σπουδών, σύμφωνα με το οποίο ο οικείος Δήμος οφείλει 
να επικαιροποιήσει το προσωπικό μητρώο του υπαλλή¬ 
λου με όλα τα απαραίτητα δικαιολογητικά τα οποία να 
αποδεικνύουν εάν το απολυτήριο Λυκείου αποτέλεσε ή 
όχι απαιτούμενη τυπική προϋπόθεση για την πρόσληψη 
διοικητικού υπαλλήλου στη Δημοτική Κοινωφελή Επιχεί¬ 
ρηση Δήμου Ζωγράφου, προκειμένου να προβεί ή όχι 
στην καταγγελία της σύμβασης. 

13. Την 258/2017 απόφαση του Δημοτικού Συμβουλί¬ 
ου Ζωγράφου, περί τροποποίησης της 337/201 1 προγε¬ 
νέστερης απόφασης του ιδίου, ως προς τη σύσταση μιας 
προσωρινής προσωποπαγούς θέσης ιδιωτικού δικαίου 
αορίστου χρόνου, για την κατάταξη του Ηλία Καμπά του 
Παναγιώτη. 

14. Το γεγονός ότι ο Δήμος έχει επικαιροποιήσει το 
προσωπικό μητρώο του υπαλλήλου με όλα τα απαραί¬ 
τητα δικαιολογητικά, έχει ελέγξει εάν το απολυτήριο 
Λυκείου αποτέλεσε ή όχι απαιτούμενη τυπική προϋ¬ 
πόθεση για την πρόσληψη διοικητικού υπαλλήλου στη 
Δημοτική Κοινωφελή Επιχείρηση Δήμου Ζωγράφου και 
έχει διαπιστώσει την συνδρομή όλων των απαραίτητων 
εκ του νόμου προϋποθέσεων για τη νομιμότητα των δι¬ 
αδικασιών της μεταφοράς του εργαζομένου στο Δήμο, 
αποφασίζουμε: 

Εγκρίνουμε την 258/2017 απόφαση του Δημοτι¬ 
κού Συμβουλίου Ζωγράφου, περί τροποποίησης της 
337/2011 προγενέστερης απόφασης του ιδίου, ωςπρος 
τη σύσταση μιας προσωρινής προσωποπαγούς θέσης 
ιδιωτικού δικαίου αορίστου χρόνου, για την κατάταξη 
του Ηλία Καμπά του Παναγιώτη και τροποποιούμε την 
οικ. 3936/3773/26.01.2012 απόφαση ως εξής: 


ως προς το σκέλος α) 


ΟΝΟΜ/ΝΥΜΟ 

ΚΛΑΔΟΣ 

ΕΙΔΙΚΟΤΗΤΑ 

ΚΑΜΠΑΣ ΗΛΙΑΣ 
του Παναγιώτη 

ΥΕ 

Κλητήρων - θυρωρών - 
γενικών καθηκόντων 


ως προς το σκέλος β) 


ΚΑΤΗΓΟΡΙΑ 

ΕΙΔΙΚΟΤΗΤΑ 

ΘΕΣΕΙΣ 

ΠΕ 

ΔΙΟΙΚΗΤΙΚΟΥ 

1 

ΠΕ 

ΚΟΙΝΩΝ ΙΟΛΟΓΙΑΣ 

1 

ΔΕ 

ΔΙΟΙΚΗΤΙΚΟΥ 

2 

ΔΕ 

ΦΥΛΑΚΩΝ 

1 

ΥΕ 

ΚΛΗΤΗΡΩΝ - ΘΥΡΩΡΩΝ - 
ΓΕΝΙΚΩΝ ΚΑΘΗΚΟΝΤΩΝ 

1 


Από την απόφαση αυτή δεν θα προκληθεί επιπλέον 
δαπάνη στον προϋπολογισμό του Δήμου Ζωγράφου οι¬ 
κονομικού έτους 2017 και των επόμενων οικονομικών 
ετών. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Οκτωβρίου 2017 
Ο Συντονιστής Αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 


Αριθ. 63931/23551 (2) 

Έγκριση της 230/2017 απόφασηςτου Δημοτικού 
Συμβουλίου Αμαρουσίου, περί σύστασης μιας 
προσωποπαγούς θέσης με σχέση εργασίας ιδι¬ 
ωτικού δικαίου αορίστου χρόνου στο Δήμο, σε 
εφαρμογή αμετάκλητης δικαστικής απόφασης. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 3852/2010 (ΦΕΚ 87/Α72010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης- Πρόγραμμα Καλλικράτης», όπως 
ισχύει, σε συνδυασμό με τις διατάξεις του ν. 2503/1997 
(ΦΕΚ 107/Α71997) «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις». 

2. Τις διατάξεις του π.δ. 135/2010 (ΦΕΚ 228/Α72010) 
«Οργανισμός της Αποκεντρωμένης Διοίκησης Αττικής», 
όπως ισχύει. 

3. Τις διατάξεις των άρθρων 28 και 28Α του ν. 4325/2015 
(ΦΕΚ 47/Α72015) «Εκδημοκρατισμός της Διοίκησης- Κα¬ 
ταπολέμηση της Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις» 
όπως συμπληρώθηκε με τις διατάξεις του άρθρου 24 
του ν. 4368/2016 (ΦΕΚ 21 /Α72016) «Μέτρα για την επι¬ 
τάχυνση του κυβερνητικού έργου και άλλες διατάξεις». 

4. Τις διατάξεις του άρθρου 10 του ν. 3584/2007 
(ΦΕΚ 143/Α72007) «Κύρωση του Κώδικα Κατάστασης 
Δημοτικών και Κοινοτικών Υπαλλήλων». 

5. Τις διατάξεις του άρθρου 1 του ν. 3068/2002 
(ΦΕΚ 274/Α72002) «Συμμόρφωση της διοίκησης σε δι¬ 
καστικές αποφάσεις και λοιπές διατάξεις». 

6. Την απόφαση της Ολομέλειας του Ελεγκτικού Συνε¬ 
δρίου της 3ης Συνεδρίασης της 17ης Φεβρουάριου 2010. 

7. Τις διατάξεις του άρθρου 54 παρ. 5 του ν. 4447/2016 
(ΦΕΚ 241 /Α72016) «Χωρικός σχεδιασμός - Βιώσιμη ανά¬ 
πτυξη και άλλες διατάξεις». 

8. Την 1688/2016 απόφαση του Μονομελούς Πρωτο¬ 
δικείου Αθηνών (Διαδικασία Εργατικών Διαφορών), με 
την οποία αναγνωρίστηκε ότι είναι άκυρη η εκ μέρους 
της τελούσης υπό εκκαθάριση Κοινωφελούς Δημοτι¬ 
κής Επιχείρησης Συγκοινωνίας και Κυκλοφορίας του 
Δήμου Αμαρουσίου καταγγελία της σύμβασης εξαρ¬ 
τημένης εργασίας αορίστου χρόνου μεταξύ αυτής και 
του ενάγοντος, Δημητρίου Μητρόπουλου του Γεωργίου 
και υποχρεώθηκαν οι εναγόμενοι (Κοινωφελής Δημοτι¬ 
κή Επιχείρηση Συγκοινωνίας και Κυκλοφορίας Δήμου 
Αμαρουσίου και Δήμος Αμαρουσίου) να αποδέχονται 
τις υπηρεσίες του ενάγοντος υπό τους ισχύοντες προ 

της καταγγελίας εργασιακούς όρους, με απειλή χρημα¬ 
τικής ποινής. 

9. Το αριθ. πρωτ. 508234/26.07.2017 πιστοποιητικό 
του Πρωτοδικείου Αθηνών, σύμφωνα με το οποίο από 
01.01.2016 έως και 25.07.2017 δεν βρέθηκαν τακτικά 
ή έκτακτα ένδικα μέσα κατά της ανωτέρω 1688/2016 
απόφασης του Μονομελούς Πρωτοδικείου Αθηνών. 

10. Την 230/2017 απόφαση του Δημοτικού Συμβου¬ 
λίου Αμαρουσίου, περί σύστασης μιας προσωποπαγούς 
θέσης με σχέση εργασίας ιδιωτικού δικαίου αορίστου 
χρόνου στο Δήμο, σε εφαρμογή αμετάκλητης δικαστικής 
απόφασης. 

11. Το 30275/07.10.2014 έγγραφο του Υπουργείου 
Εσωτερικών, σύμφωνα με το οποίο εφόσον η απόφαση 
του Μονομελούς Πρωτοδικείου, με την οποία αναγνω¬ 
ρίζεται ότι η έννομη σχέση που συνδέει τους ενάγοντες 
με τον εναγόμενο Δήμο είναι σχέση εργασίας ιδιωτικού 
δικαίου αορίστου χρόνου, έχει καταστεί τελεσίδικη, πα¬ 
ράγει δεδικασμένο ως προς την κριθείσα έννομη σχέση 
και εκτελεστότητα και η Διοίκηση υποχρεούται να την 
εφαρμόσει, σύμφωνα με τις διατάξεις του άρθρου 1 του 
ν. 3068/2002 σε συνδυασμό με τα άρθρα 321, 324, 904 
παρ. 2 περ. α' του Κώδικα Πολιτικής Δικονομίας, απο¬ 
φασίζουμε: 

Εγκρίνουμε την 230/2017 απόφαση του Δημοτικού 
Συμβουλίου Αμαρουσίου, περί σύστασης μιας προσω¬ 
ποπαγούς θέσης με σχέση εργασίας ιδιωτικού δικαίου 
αορίστου χρόνου στο Δήμο, σε εφαρμογή αμετάκλητης 
δικαστικής απόφασης, ως εξής: 


ΟΝΟΜ/ΝΥΜΟ 

ΚΑΤΗΓΟΡΙΑ 

ΕΙΔΙΚΟΤΗΤΑ 

ΘΕΣΕΙΣ 

ΔΗΜΗΤΡΙΟΣ 
ΜΗΤΡΟΠΟΥΛΟΣ 
του Γεωργίου 

ΔΕ 

Οδηγών 

1 


Η παραπάνω θέση θα συμπεριληφθεί στον οργανι¬ 
σμό εσωτερικής υπηρεσίας (ΟΕΥ) του Δήμου. Η εν λόγω 
θέση καταργείται μόλις κενωθεί με οποιονδήποτε τρόπο. 

Από την απόφαση αυτή θα προκληθεί δαπάνη για το 
κόστος μισθοδοσίαςτου παραπάνω προσωπικού ύψους 
8.862,00 € περίπου στον προϋπολογισμό του Δήμου οι¬ 
κονομικού έτους 2017 σε βάρος των Κ.Α. 20-6021 και 
20-6052.002, ανάλογη δε δαπάνη ύψους 15.192,00 € 
περίπου θα προβλεφθεί στους αντίστοιχους ΚΑ των 
προϋπολογισμών των επόμενων οικονομικών ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 2017 
Ο Συντονιστής Αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 


Αριθ. 15500 _ (3) 

Καθιέρωση διαφορετικού ωραρίου λειτουργίας 
σε υπηρεσίες του Δήμου Διδυμοτείχου. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1 .Τις διατάξεις του άρθρου 280 παρ. I του ν. 3852/2010 


(ΦΕΚ 87 Α77-6-2010) «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης». 

2. Τις διατάξειςτου άρθρου 24 του π.δ. 142/2010 «Ορ- 
γανισμόςτης Αποκεντρωμένης Διοίκησης Μακεδονίας- 
Θράκης». 

3. Τις διατάξειςτου άρθρου 36 του ν. 3584/2007 «Κύ¬ 
ρωση του Κώδικα Κατάστασης Δημοτικών και Κοινοτι¬ 
κών Υπαλλήλων». 

4. Τις διατάξεις του άρθρου 41 του ν. 3979/2011 
(ΦΕΚ 138 τ. Α') «Ώρες εργασίας υπαλλήλων Δημοσίου, 
Ο.Τ.Α. και λοιπών Ν.Π.Δ.Δ.». 

5. Τις διατάξεις του άρθρου 90 του π.δ. 63/2005 
(ΦΕΚ 98/Α722-4-2005) «Κωδικοποίηση της νομοθεσίας 
για την Κυβέρνηση και τα Κυβερνητικά Όργανα, ανα¬ 
φορικά με τον έλεγχο των δαπανών που προκαλούν οι 
κανονιστικές διοικητικές πράξεις». 

6. Την αριθ. 14138/15-5-2017 (ΦΕΚ 250/Υ.Θ.Δ.Δ./ 
26-5-2017) απόφαση του Υπουργού Εσωτερικών για το 
Συντονιστή της Α.Δ.Μ.-Θ. 

7. Την αριθ. 116/2017 απόφαση του Δημοτικού Συμ¬ 
βουλίου του Δήμου Διδυμοτείχου, σχετικά με την καθιέ¬ 
ρωση διαφορετικού ωραρίου εργασίας δύο υπαλλήλων 
στο τμήμα Δημοτικής Κατάστασης, Ληξιαρχείου και Αλ¬ 
λοδαπών και ενός υπαλλήλου (πρακτικογράφου) στο 
τμήμα Ανθρώπινου Δυναμικού, Διοικητικής Μέριμνας 
και Υποστήριξης Πολιτικών Οργάνων του Δήμου Διδυ¬ 
μοτείχου, αποφασίζουμε: 

Την καθιέρωση διαφορετικού ωραρίου εργασίας: 

Α. Δύο (2) υπαλλήλων Ληξιάρχων, εκ περιτροπής, του 
τμήματος Δημοτικής Κατάστασης, Ληξιαρχείου και Αλ¬ 
λοδαπών, διαπιστευμένους χρήστες για την έκδοση λη¬ 
ξιαρχικών πράξεων κατά Σαββατοκύριακα και τις αργίες 
σύμφωνα με το πρόγραμμα της υπηρεσίας, από 8:00 π.μ. 
έως 12:00 π.μ. 

Β. Ενός (1) υπαλλήλου (πρακτικογράφου) στο τμήμα 
Ανθρώπινου Δυναμικού, Διοικητικής Μέριμνας και Υπο¬ 
στήριξης Πολιτικών Οργάνων σε εικοσιτετράωρη βάση, 
για όλες τις ημέρες του μήνα που πραγματοποιούνται οι 
συνεδριάσεις του Δημοτικού Συμβουλίου. 

Στους παραπάνω υπαλλήλους θα χορηγούνται ημέρες 
ανάπαυσης σύμφωνα με τις κείμενες διατάξεις και θα τους 
χορηγείται η προβλεπόμενη από το νόμο υπερωριακή 
αμοιβή για εργασία Κυριακών και εξαιρέσιμων ημερών. 

Η συνολική δαπάνη ύψους 3.000,00€ που προκαλεί- 
ται σε βάρος του προϋπολογισμού οικονομικού έτους 
2017 του Δήμου Διδυμοτείχου θα βαρύνει τους Κ.Α. 
10.6022.02,10.6022.01 και 10.6012.02. Ανάλογη πρόβλε¬ 
ψη θα υπάρξει κατά την σύνταξη των προϋπολογισμών 
των επόμενων ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 11 Οκτωβρίου 2017 
Ο Συντονιστής Αποκεντρωμένης Διοίκησης 
ΙΩΑΝΝΗΣ ΣΑΒΒΑΣ 

Αριθ. 14345 _ (4) 

Καθιέρωση ωραρίου λειτουργίας των αθλητικών 
εγκαταστάσεων του Ν.Π. «Δημοτικό Κέντρο Κοι¬ 
νωνικής Προστασίας Παιδείας Πολιτισμού και 
Αθλητισμού» Δήμου Βισαλτίας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

Τις διατάξεις: 

•Των άρθρων 214,225,238 και 280 του ν. 3852/2010, 
«Νέα Αρχιτεκτονική της Αυτοδιοίκησης και της Απο¬ 
κεντρωμένης Διοίκησης - Πρόγραμμα Καλλικράτης», 
(ΦΕΚ 87 Α707-06-2010), με τις οποίες συνίσταται ως ενι¬ 
αία αποκεντρωμένη μονάδα διοίκησης του κράτους, η 
Αποκεντρωμένη Διοίκηση Μακεδονίας - Θράκης. 

•Το π.δ. 142/27-12-2010 «Οργανισμός της Αποκεντρω¬ 
μένης Διοίκησης Μακεδονίας - Θράκης» (ΦΕΚ 235 Α7 
27-12-2010). 

3. Του άρθρου 7 της κοινής υπουργικής απόφασης 
11-10/18-10-2001 (ΦΕΚΒ' 1362): Πρότυπος Κανονισμός 
λειτουργίας Νομικών Προσώπων Δημοσίου Δικαίου Δη¬ 
μοτικών και Κοινοτικών Χώρων Άθλησης της χώρας των 
Υπουργών Εσωτερικών Δημόσιας Διοίκησης και Αποκέ¬ 
ντρωσης και Πολιτισμού. 

4. Των άρθρων 36 του ν. 3584/2007 «Κώδικας Κατάστα¬ 
σης Δημοτικών και Κοινοτικών Υπαλλήλων». 

5. Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ/τος 63/2005 (ΦΕΚ 98 Α7 
22-4-2005). 

δ.Τις διατάξεις των άρθρων 28 και 28Α του ν. 4325/2015 
«Εκδημοκρατισμός της Διοίκησης - Καταπολέμηση Γρα¬ 
φειοκρατίας και Ηλεκτρονική Διακυβέρνηση. Αποκατά¬ 
σταση αδικιών και άλλες διατάξεις» (ΦΕΚ 47 Α'). 

7. Την αριθ. 14138/15-5-2017 απόφαση του Υπουρ¬ 
γού Εσωτερικών, περί διορισμού Συντονιστή στην 
Αποκεντρωμένη Διοίκηση Μακεδονίας - Θράκης 
(ΦΕΚ 250/τ.Υ.Ο.Δ.Δ./26-5-2017). 

8. Την αριθ. 37/2017 απόφαση του Διοικητικού Συμ¬ 
βουλίου του νομικού προσώπου «Δημοτικό Κέντρο 
Κοινωνικής Προστασίας Παιδείας Πολιτισμού και Αθλη¬ 
τισμού» Δήμου Βισαλτίας, περί καθιέρωσης ωρών λει¬ 
τουργίας των αθλητικών εγκαταστάσεων, πέραν του 
ωραρίου των Δημοσίων Υπηρεσιών έως τις 22:00 μ.μ. 
καθώς και το αριθ. πρωτ. 620/18-8-2017 έγγραφο του 
ανωτέρω νομικού προσώπου. 

9. Το γεγονός ότι από την παρούσα, προκαλείται δα¬ 
πάνη ύψους 1.600,00 €, για το έτος 2017, μόνο κατά τις 
ώρες λειτουργίας των Κυριακών για την κάλυψη της 
οποίας έχουν προβλεφθεί σχετικές πιστώσεις στον Κ.Α. 
10.6012.03 «Αποζημίωση υπερωριακής Αθλητικού Κέ¬ 
ντρου», αποφασίζουμε: 

Την καθιέρωση των ωρών λειτουργίας από Δευτέρα 
έως Παρασκευή, πέραν του ωραρίου των Δημοσίων Υπη¬ 
ρεσιών, από τις 7:00 π.μ. έως 22:00 μ.μ., των κατωτέρω 
αθλητικών εγκαταστάσεων: 

α) Γήπεδο ποδοσφαίρου ολυμπιακών προδιαγραφών 
με χλοοτάπητα, με πυλώνες φωτισμού (προβολείς) για 


νυχτερινούς αγώνες και προπονήσεις των αθλητικών 
συλλόγων, σχολικό και μαζικό αθλητισμό. 

β) Στίβος κλασικού αθλητισμού (περιμετρικά του γη¬ 
πέδου ποδοσφαίρου φωτιζόμενος) για τους αθλητικούς 
συλλόγους, σχολικό και μαζικό αθλητισμό. 

γ) Βοηθητικό γήπεδο ποδοσφαίρου, με χλοοτάπητα, 
με πυλώνες φωτισμού (προβολείς προδιαγραφών) για 
νυχτερινές προπονήσεις των αθλητικών συλλόγων, σχο¬ 
λικό και μαζικό αθλητισμό. 

δ) Κλειστό γυμναστήριο ολυμπιακών προδιαγραφών 
που φιλοξενεί αθλητικούς συλλόγους, σχολικό και μαζικό 
αθλητισμό, με αθλήματα καλαθοσφαίρισης, πετοσφαί- 
ριση και χειροσφαίριση για αγώνες και προπονήσεις 
αυτών. 

ε) Αίθουσα με όργανα γυμναστικής (μηχανήματα γυ¬ 
μναστικής) για συλλόγους, σχολικό και μαζικό αθλητι¬ 
σμό. 

στ) Ανοιχτά γήπεδα με πυλώνες φωτισμού καλαθο¬ 
σφαίρισης, πετοσφαίρισης, αντισφαίρισης (τένις) και 
ποδοσφαίρου 5x5 ατόμων. 

Για όλα τα παραπάνω υπάρχουν αποδυτήρια, μπάνια, 
ννς, αποθήκες οργάνων, κερκίδες θεατών και γραφεία, τα 
οποία στεγάζονται στο κλειστό γυμναστήριο και κάτω 
από τις κερκίδες θεατών του γηπέδου ποδοσφαίρου. Το 
Σάββατο και Κυριακές οι παραπάνω αθλητικές εγκατα¬ 
στάσεις λειτουργούν μόνο για την διεξαγωγή αγώνων των 
αθλητικών συλλόγων που μετέχουν σε πρωταθλήματα.Το 
Σάββατο δύναται να γίνονται και προπονήσεις με από¬ 
φαση του Δ.Σ.του Ν.Π. κατόπιν έγκρισης της Α.Δ.Μ.-Θ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 11 Οκτωβρίου 2017 
Ο Συντονιστής Αποκεντρωμένης Διοίκησης 
ΙΩΑΝΝΗΣ ΣΑΒΒΑΣ 


Αριθ. 2646 _ (5) 

Τροποποίηση της αριθ. 1392/25-5-2017 (ΦΕΚ 
2012/τ.Β713-6-2017) απόφασης του Περιφερει¬ 
άρχη Ηπείρου «Συγκρότηση της Επιτροπής Πα¬ 
ρακολούθησης του Επιχειρησιακού Προγράμμα¬ 
τος Ήπειρος 2014 - 2020». 

Ο ΠΕΡΙΦΕΡΕΙΑΡΧΗΣ ΗΠΕΙΡΟΥ 

Έχοντας υπόψη: 

1. Τις διατάξεις του ν. 4314/2014 «α) Για τη διαχείριση, 
τον έλεγχο και την εφαρμογή αναπτυξιακών παρεμβάσε¬ 
ων για την προγραμματική περίοδο 2014-2020, β) Ενσω¬ 
μάτωση της Οδηγίας 2012/2017 του Ευρωπαϊκού Κοινο¬ 
βουλίου και του Συμβουλίου της 13ης Ιουνίου 2012 (ΕΕ 
ί 156/16.6.2012) στο ελληνικό δίκαιο, τροποποίηση του 
ν.3419/2005 (ΦΕΚΑ' 297) καιάλλεςδιατάξεις» (ΦΕΚΑ' 265) 
και ιδίως των άρθρων 24, 24Α και 58 (παρ. 6) αυτού. 

2. Τον Κανονισμό (ΕΕ) αριθ. 1303/2013 του Ευρωπαϊκού 
Κοινοβουλίου και του Συμβουλίου της 17ης Δεκεμβρίου 
2013 περί καθορισμού κοινών διατάξεων για το Ευρώ- 

παϊκόΤαμείο Περιφερειακής Ανάπτυξης, το Ευρωπαϊκό 
Κοινωνικό Ταμείο, το Ταμείο Συνοχής, το Ευρωπαϊκό Γε¬ 
ωργικό Ταμείο Αγροτικής Ανάπτυξης και το Ευρωπαϊκό 
Ταμείο Θάλασσας και Αλιείας και περί καθορισμού γενι¬ 
κών διατάξεων για το Ευρωπαϊκό Ταμείο Περιφερειακής 
Ανάπτυξης, το Ευρωπαϊκό Κοινωνικό Ταμείο, το Ταμείο 
Συνοχής, το Ευρωπαϊκό Γεωργικό Ταμείο Αγροτικής 
Ανάπτυξης και το Ευρωπαϊκό Ταμείο Θάλασσας και Αλι¬ 
είας και για την κατάργηση του κανονισμού (ΕΚ) αριθ. 
1083/2006, και ιδίως τα άρθρα 47,48,49 και 110 αυτού. 

3. Τον Κανονισμό (ΕΕ) αριθ. 1301/2013 του Ευρω¬ 
παϊκού Κοινοβουλίου και του Συμβουλίου της 17ης 
Δεκεμβρίου 2013 σχετικά με το Ευρωπαϊκό Ταμείο 
Περιφερειακής Ανάπτυξης και για τη θέσπιση ειδικών 
διατάξεων σχετικά με τον στόχο «Επενδύσεις στην ανά¬ 
πτυξη και την απασχόληση» και για την κατάργηση του 
κανονισμού (ΕΚ) αριθ. 1080/2006. 

4. Τον Κανονισμό (ΕΕ) αριθ. 1304/2013 του Ευρω¬ 
παϊκού Κοινοβουλίου και του Συμβουλίου της 17ης 
Δεκεμβρίου 2013 για το Ευρωπαϊκό Κοινωνικό Ταμείο 
και την κατάργηση του κανονισμού (ΕΚ) αριθ. 1081/2006 
του Συμβουλίου. 

5. Τον κατ' εξουσιοδότηση κανονισμό (ΕΕ) αριθ. 240/ 
2014 της Επιτροπής της 7ης Ιανουάριου 2014 σχετικά με 
τον ευρωπαϊκό κώδικα δεοντολογίας για την εταιρική 
σχέση στο πλαίσιο των ευρωπαϊκών διαρθρωτικών και 
επενδυτικών ταμείων. 

6. Την κοινή υπουργική απόφαση 9767/ΕΥΣ 1121/ 
29-02-2008 «Τροποποίηση της αριθ. 41544/ΓΚΠΣ/279 
κ.υ.α./8-12-2000 (ΦΕΚ 1501 /Β ) σύστασης της Ειδικής 
Υπηρεσίας στην Περιφέρεια Ηπείρου με σκοπό την 
αναδιάρθρωση της Υπηρεσίας σύμφωνα με το άρθρο 
του ν. 3614/2007» με την οποία συστάθηκε η Ενδιάμεση 
Διαχειριστική Αρχή Περιφέρειας Ηπείρου. 

7. Την με αριθ. (1(2014) 10172/18-12-2014 εκτελεστική 
απόφαση της Ευρωπαϊκής Επιτροπής για την έγκριση 
ορισμένων στοιχείων του Επιχειρησιακού Προγράμμα¬ 
τος «Ήπειρος» για στήριξη από το Ευρωπαϊκό Ταμείο 
Περιφερειακής Ανάπτυξης και το Ευρωπαϊκό Κοινωνικό 
Ταμείο στο πλαίσιο του στόχου «Επενδύσεις για την ανά¬ 
πτυξη και την απασχόληση» για την Περιφέρεια Ηπείρου 
στην Ελλάδα, (Κωδικός (ΙΟ 20140Ρ16Μ2ΘΡ004). 

8. Το π.δ. 4/2002 (ΦΕΚ Α' 3) «Εκτέλεση ενεργειών τε¬ 
χνικής βοήθειας - στήριξης και διαχείριση αντίστοιχων 
πόρων». 

9. Την αριθ. 1140/17-3-2015 (ΦΕΚ 493/τ.Β'/1-4-2015) 
απόφαση του Περιφερειάρχη Ηπείρου περί «Συγκρότη¬ 
ση της Επιτροπής Παρακολούθησης του Επιχειρησιακού 
Προγράμματος Ήπειρος 2014-2020», όπως τροποποιήθη¬ 
κε με την 2961/14-9-2016 (ΦΕΚ 3095/τΒ'/28-9-2016) και 
την 1392/25-5-2017 (ΦΕΚ 2012/τ.Β'/13-6-2017) απόφαση. 

10. Την εισήγηση της Ειδικής Υπηρεσίας Διαχείρισης 
ΕΠ Περιφέρειας Ηπείρου. 

11. Το γεγονός ότι από την έκδοση της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Τροποποιούμε την αριθ. 1392/25-5-2017 (ΦΕΚ 2012/ 
τ.Β'/13-6-2017) απόφαση μετην προσθήκη εκπροσώπου 
της Αποκεντρωμένης Διοίκησης Ηπείρου - Δυτικής Μα¬ 


κεδονίας στα μέλη των εκπροσώπων δημοσίων αρχών, 
ειδικών υπηρεσιών και επιτελικών δομών Υπουργείων 
και της ΜΟΔ, ως ακολούθως: 

Άρθρο 1 

Συγκρότηση της Επιτροπής Παρακολούθησης 
του Επιχειρησιακού Προγράμματος 
Ήπειρος 2014 - 2020 

Συγκροτείται Επιτροπή Παρακολούθησης του Επι¬ 
χειρησιακού Προγράμματος (ΕΠ) Ήπειρος 2014-2020, 
αποτελούμενη από τους κάτωθι: 

I. 1. Πρόεδρος της Επιτροπής Παρακολούθησης του 
Επιχειρησιακού Προγράμματος Ήπειρος 2014-2020 είναι 
ο Περιφερειάρχης Ηπείρου, ο οποίος αναπληρώνεται στα 
καθήκοντα του από την Αντιπεριφερειάρχη Π.Ε. Ιωαννί- 
νων, Αναπτυξιακού Προγραμματισμού, Περιβάλλοντος 
και Υποδομών. 

II. Μέλη 1 της Επιτροπής Παρακολούθησηςτου ΕΠ Ήπει¬ 
ρος 2014-2020 με δικαίωμα ψήφου είναι: 

(α) Εκπρόσωποι των αρχών διαχείρισης, συντονισμού 
και πιστοποίησης 

2.0 Γενικός Γραμματέας Δημοσίων επενδύσεων - ΕΣΠΑ 
του Υπουργείου Οικονομίας, Ανάπτυξης και Τουρισμού 
με αναπληρωτή τον προϊστάμενο της Εθνικής Αρχής 
Συντονισμού ΕΣΠΑ (ΕΑΣ). 

3.0 Προϊστάμενος της Ειδικής Υπηρεσίας Διαχείρισης 
ΠΕΠ Περιφέρειας Ηπείρου, με αναπληρωτή τον Προϊστά¬ 
μενο της Μονάδας Α' της ιδίας υπηρεσίας. 

4. Εκπρόσωπος της Ειδικής Υπηρεσίας Συντονισμού 
της Εφαρμογής (ΕΥΣΕ) της Εθνικής Αρχής Συντονισμού 
ΕΣΠΑ (ΕΑΣ). 

5. Εκπρόσωπος της Ειδικής Υπηρεσίας Συντονισμού 
και Παρακολούθησης Δράσεων Ευρωπαϊκού Κοινωνι¬ 
κού Ταμείου (ΕΥΣΕΚΤ) της Εθνικής Αρχής Συντονισμού 
ΕΣΠΑ (ΕΑΣ). 

6. Εκπρόσωπος της Ειδικής Υπηρεσίας Αρχή Πιστο¬ 
ποίησης και Εξακρίβωσης Συγχρηματοδοτούμενων 
Προγραμμάτων. 

(β) Εκπρόσωποι δημοσίων αρχών, ειδικών υπηρεσιών 
και επιτελικών δομών Υπουργείων και της ΜΟΔ. 

7. Εκπρόσωποςτης Ειδικής Υπηρεσίας Διαχείρισης του 
Προγράμματος Αγροτικής Ανάπτυξης 2014 - 2020. 

8. Εκπρόσωποςτης Ειδικής Υπηρεσίας Διαχείρισης του 
Προγράμματος Αλιείας και Θάλασσας 2014 - 2020. 

9. Εκπρόσωπος της Γενικής Γραμματείας Έρευνας και 
Τεχνολογίας. 

10. Εκπρόσωπος της Κεντρικής Μονάδας Κρατικών 
Ενισχύσεων (ΚΕΜΚΕ) του Υπουργείου Οικονομικών. 

11. Εκπρόσωπος της Γενικής Γραμματέας Ισότητας των 
Φύλων του Υπουργείου Εσωτερικών και Διοικητικής Ανα¬ 
συγκρότησης. 

12. Εκπρόσωπος της ΜΟΔ Α.Ε. 

13. Εκπρόσωπος της Επιτελικής Δομής ΕΣΠΑ Υπουρ¬ 
γείου Υποδομών, Μεταφορών και Δικτύων,ΤομέαΤΠΕ. 


1 Για τη σύνθεση της Επιτροπής Παρακολούθησης λαμβάνε- 
ται υπόψη ο Κανονισμός (ΕΕ) 240/2014 της Επιτροπής σχετικά με 
τον ευρωπαϊκό κώδικα δεοντολογίας για την εταιρική σχέση στο 
πλαίσιο των ευρωπαϊκών διαρθρωτικών και επενδυτικών ταμείων. 

14. Εκπρόσωπος της Επιτελικής Δομής ΕΣΠΑ Υπουρ¬ 
γείου Περιβάλλοντος και Ενέργειας, τομέα Ενέργειας. 

15. Εκπρόσωπος της Επιτελικής Δομής ΕΣΠΑ Υπουργεί¬ 
ου Περιβάλλοντος και Ενέργειας, τομέα Περιβάλλοντος 

16. Εκπρόσωπος της Επιτελικής Δομής ΕΣΠΑ Υπουρ¬ 
γείου Παιδείας, Έρευνας και Θρησκευμάτων, τομέα Παι¬ 
δείας. 

17. Εκπρόσωπος της Επιτελικής Δομής ΕΣΠΑ Υπουρ¬ 
γείου Πολιτισμού και Αθλητισμού. 

18. Εκπρόσωπος της Επιτελικής Δομής ΕΣΠΑ Υπουρ¬ 
γείου Οικονομίας, Ανάπτυξης και Τουρισμού, τομέα 
Τουρισμού. 

19. Εκπρόσωπος της Επιτελικής Δομής ΕΣΠΑ Υπουρ¬ 
γείου Εσωτερικών και Διοικητικής Ανασυγκρότησης, 
τομέας Εσωτερικών. 

20. Εκπρόσωπος της Επιτελικής Δομής ΕΣΠΑ Υπουρ¬ 
γείου Υγείας. 

21. Εκπρόσωπος της Επιτελικής Δομής ΕΣΠΑ Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης. 

22. Εκπρόσωπος της Επιτελικής Δομής ΕΣΠΑ Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης, τομέα Απασχόλησης και Κοινωνικής Οι¬ 
κονομίας. 

23. Εκπρόσωπος της Επιτελική Δομή ΕΣΠΑ Υπουργείου 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης, τομέα Κοινωνικής Αλληλεγγύης. 

24. Εκπρόσωπος της Επιτελικής Δομής ΕΣΠΑ Υπουρ¬ 
γείου Υποδομών, Μεταφορών και Δικτύων, τομέα Υπο¬ 
δομών και Μεταφορών. 

25. Εκπρόσωπος της Γενικής Γραμματείας Ψηφιακής 
Πολιτικής. 

26. Εκπρόσωπος της Αποκεντρωμένης Διοίκησης Ηπεί¬ 
ρου - Δυτικής Μακεδονίας. 

(γ) Εκπρόσωποι αυτοδιοίκησης, της Ένωσης Περιφε¬ 
ρειών Ελλάδας (ΕΝΠΕ) και της ΚεντρικήςΈνωσης Δήμων 
(ΚΕΔΕ) 

27. Εκπρόσωπος της ΚεντρικήςΈνωσης Δήμων Ελλά¬ 
δας (ΚΕΔΕ). 

28. Εκπρόσωπος της ΠεριφερειακήςΈνωσης Δήμων 
(ΠΕΔ) Ηπείρου. 

29. Εκπρόσωπος της Ένωσης Περιφερειών Ελλάδας 
(ΕΝΠΕ). 

(δ) Εκπρόσωποι των οικονομικών και κοινωνικών εταί¬ 
ρων και των μη κυβερνητικών οργανώσεων. 

30. Εκπρόσωπος του Περιφερειακού Επιστημονικού 
Συμβουλίου Έρευνας και Καινοτομίας. 

31. Εκπρόσωπος της Εθνικής Συνομοσπονδίας Ατόμων 
με Αναπηρία (ΕΣΑΜΕΑ). 

32. Εκπρόσωπος της Γενικής Συνομοσπονδίας Εργα¬ 
τών Ελλάδος (ΓΣΕΕ). 

33. Εκπρόσωπος της Γενικής Συνομοσπονδίας Επαγ- 
γελματιών Βιοτεχνών Εμπόρων Ελλάδας (ΓΣΕΒΕΕ). 

34. Εκπρόσωπος της Κεντρικής Ένωσης Επιμελητηρίων 
(ΚΕΕ). 

35. Εκπρόσωποςτου Συνδέσμου Ελληνικών Τουριστι¬ 
κών Επιχειρήσεων (ΣΕΤΕ). 

36. Εκπρόσωπος του Ξενοδοχειακού Επιμελητηρίου 
Ελλάδας (ΞΕΕ). 


37. Εκπρόσωπος του Τεχνικού Επιμελητηρίου Ελλάδος 
(ΤΕΕ). 

38. Εκπρόσωποςτου Οικονομικού Επιμελητηρίου Ελ¬ 
λάδος (ΘΕΕ). 

39. Εκπρόσωποςτου Γεωτεχνικού Επιμελητηρίου (ΓΕ- 
ΩΤΕΕ). 

40. Εκπρόσωποςτου Συνδέσμου Πληροφορικής και 
Επικοινωνιών Ελλάδος (ΣΕΠΕ). 

41. Εκπρόσωπος(οι) νεοφυών επιχειρήσεων. 

42. Εκπρόσωπος(οι) της Ομοσπονδίας Εθελοντικών μη 
Κυβερνητικών Οργανώσεων. 

43. Εκπρόσωπος(οι) φορέων κοινωνικής οικονομίας. 

(ε) Εκπρόσωποι των ενδιάμεσων φορέων που διαχει¬ 
ρίζονται τμήματα του προγράμματος 

44. Εκπρόσωποι Ενδιάμεσων Φορέων Διαχείρισης. 

III. Στην Επιτροπή Παρακολούθησης του Επιχειρησι¬ 
ακού Προγράμματος Ήπειρος 2014-2020 συμμετέχουν 
χωρίς δικαίωμα ψήφου οι ακόλουθοι: 

1. Εκπρόσωπος της Επιτροπής Δημοσιονομικού Ελέγ¬ 
χου (ΕΔΕΑ). 

2. Εκπρόσωπος της Γενικής Διεύθυνσης Δημοσίων 
Επενδύσεων. 

3. Εκπρόσωποι της Ευρωπαϊκής Επιτροπής. 

4. Εκπρόσωπος της ΕυρωπαϊκήςΤράπεζας Επενδύσε¬ 
ων. 

5. Εκπρόσωποι των Ειδικών Υπηρεσιών της Εθνικής 
Αρχής Συντονισμού. 

6. Εκπρόσωποι των Ομάδων Τοπικής Δράσης (ΟΤΔ) 
για προγράμματα Τοπικής Ανάπτυξης με Πρωτοβουλία 
Τοπικών Κοινοτήτων (ΤΑΠΤΟΚ). 

7. Εκπρόσωπος της Ειδικής Υπηρεσίας Διαχείρισης 
των ΕΠ του στόχου Ευρωπαϊκής Εδαφικής Συνεργασίας. 

8. Εκπρόσωπος της Γενικής Γραμματείαςγιατην Κατα¬ 
πολέμηση της Διαφθοράς (ΓΕ.Γ.ΚΑ.Δ.). 

IV. Τα μέλη της Επιτροπής Παρακολούθησης, σε πε¬ 
ρίπτωση απουσίας ή κωλύματος, αναπληρώνονται από 
τους αναπληρωτές τους. Κάθε φορέας που εκπροσω¬ 
πείται στην Επιτροπή Παρακολούθησης του ΕΠ Ήπειρος 
2014-2020 ορίζει εγγράφως και γνωστοποιεί στην Ειδική 
Υπηρεσία Διαχείρισης του ΕΠ Περιφέρειας Ηπείρου τον 
εκπρόσωπο και τον αναπληρωτή του, δηλώνοντας αντί¬ 
στοιχα και τις ηλεκτρονικές διευθύνσεις επικοινωνίας, 
οι οποίες θα χρησιμοποιηθούν για την πρόσβαση στην 
επιχειρησιακή πλατφόρμα «Δίαυλος». Η ίδια διαδικασία 
ακολουθείται κάθε φορά που υπάρχει αντικατάσταση 
εκπροσώπου. Σε περίπτωση κωλύματος και του αναπλη¬ 
ρωματικού μέλους για συμμετοχή σε κάποια συνεδρίαση 
της Επιτροπής Παρακολούθησης, δύναται να ορίζεται 
εξουσιοδοτημένο πρόσωπο για συμμετοχή στη συγκε¬ 
κριμένη συνεδρίαση. 

V. Στις συνεδριάσεις της Επιτροπής Παρακολούθησης 
μπορούν να προσκαλούνται μη μόνιμα μέλη, όπως ειδι¬ 
κοί επιστήμονες ή εμπειρογνώμονες. Επίσης δύνανται να 
συμμετέχουν ως παρατηρητές στελέχη των Υπουργείων, 
της Περιφέρειας, των Δήμων και λοιπών φορέων. 

Άρθρο 2 

Αποστολή της Επιτροπής Παρακολούθησης 
του Επιχειρησιακού Προγράμματος 
Ήπειρος 2014-2020 

I. Η Επιτροπή Παρακολούθησης έχει ως αποστολή να 

παρακολουθεί την εφαρμογή και την πρόοδο του ΕΠ 
Ήπειρος 2014-2020, σύμφωνα με τα άρθρα 47, 48, 49 
και 110 του Κανονισμού (ΕΕ) αριθ. 1303/2013 καθώς και 
να εγκρίνει την εξειδίκευσή του. 

II. Ειδικότερα, η Επιτροπή Παρακολούθησης εξετάζει: 

1. Τα δημοσιονομικά στοιχεία, τους κοινούς και ειδι¬ 
κούς δείκτες του προγράμματος, συμπεριλαμβανομένων 
των μεταβολών στις τιμές των δεικτών αποτελεσμάτων, 
καθώς και κάθε άλλο ζήτημα/ στοιχείο σχετικό με την 
εφαρμογή του Προγράμματος και την πρόοδο ως προς 
την επίτευξη των ποσοτικά προσδιορισμένων στόχων 
και των ορόσημων που ορίζονται στο πλαίσιο επιδόσε¬ 
ων και, κατά περίπτωση, τα αποτελέσματα ποιοτικών 
αναλύσεων. 

2. Όλα τα λοιπά ζητήματα που επηρεάζουν την επίδο¬ 
ση του Επιχειρησιακού Προγράμματος. 

3. Την πρόοδο στην εφαρμογή του σχεδίου αξιολόγη¬ 
σης και την παρακολούθηση των συμπερασμάτων των 
αξιολογήσεων. 

4. Την υλοποίηση της στρατηγικής επικοινωνίας. 

5. Την υλοποίηση μεγάλων έργων. 

6. Την υλοποίηση προγραμμάτων Ολοκληρωμένων 
Εδαφικών Επενδύσεων και Τοπικής Ανάπτυξης με Πρω¬ 
τοβουλία Τοπικών Κοινοτήτων. 

7. Την τυχόν υλοποίηση κοινών σχεδίων δράσης. 

8. Τις δράσεις για την προώθηση της ισότητας μεταξύ 
ανδρών και γυναικών, των ίσων ευκαιριών, την κατα¬ 
πολέμηση των διακρίσεων, συμπεριλαμβανομένης της 
προσβασιμότητας για τα άτομα με αναπηρίες. 

9. Τις δράσεις για την προώθηση της βιώσιμης ανά¬ 
πτυξης. 

10. Την πρόοδο των δράσεων που αφορούν στην τή¬ 
ρηση των εκ των προτέρων αιρεσιμοτήτων που σχετίζο¬ 
νται με το ΕΠ, εφόσον αυτές δεν είχαν εκπληρωθεί κατά 
την ημερομηνία υποβολής του ΕΠ. 

11. Την εφαρμογή μέσων χρηματοοικονομικής τεχνι¬ 
κής, συμπεριλαμβανομένων των εκ των προτέρων αξι¬ 
ολογήσεων, των εγγράφων στρατηγικής, της μεθοδολο¬ 
γίας για τις δαπάνες/ αμοιβές διαχείρισης και τις ετήσιες 
εκθέσεις σχετικά με τις πραγματοποιηθείσες πληρωμές 
των δαπανών αυτών. 

12. Τις ετήσιες εκθέσεις ελέγχου ή τμήμα αυτών που 
αφορούν στο οικείο Επιχειρησιακό Πρόγραμμα. 

III. Η Επιτροπή Παρακολούθησης εξετάζει και εγκρίνει: 

1 .Την εξειδίκευσή του Επιχειρησιακού Προγράμματος 
και κάθε αναθεώρησή της. 


2. Τη μεθοδολογία και τα κριτήρια επιλογής των πρά¬ 
ξεων. 

3. Τη μεθοδολογία και τα κριτήρια επιλογής Ομάδων 
Τοπικής Δράσης (ΟΤΔ) για προγράμματα ΤΑΠΤΟΚ. 

4. Τη μεθοδολογία και τα κριτήρια επιλογής των στρα¬ 
τηγικών των Ολοκληρωμένων Χωρικών Επενδύσεων. 

5. Τις ετήσιες και τις τελικές εκθέσεις υλοποίησης. 

6. Το σχέδιο αξιολόγησης για το Επιχειρησιακό Πρό¬ 
γραμμα και κάθε τροποποίησή του. 

7. Τη στρατηγική επικοινωνίας για το Επιχειρησιακό 
Πρόγραμμα και κάθε τροποποίησή της. 

8. Κάθε πρόταση της Ειδικής Υπηρεσίας Διαχείρισης 
του ΕΠ Περιφέρειας Ηπείρου για τροποποίηση του Επι¬ 
χειρησιακού Προγράμματος πριν την υποβολή της στην 
Ευρωπαϊκή Επιτροπή. 

IV. Η Επιτροπή Παρακολούθησης του ΕΠ Ήπειρος 
2014-2020 για την άσκηση των καθηκόντων της, έχει 
δικαίωμα πληροφόρησης για όλες τις παρεμβάσεις του 
ΕΠ. Ειδικότερα, κατόπιν αιτήματος της, έχει δικαίωμα 
πρόσβασης σε όλα τα έγγραφα που αφορούν στην επι¬ 
λογή καθώς και την υλοποίηση των πράξεων, τηρουμέ- 
νου του θεσμικού πλαισίου σε θέματα εμπιστευτικότητας 
και προστασίας ευαίσθητων προσωπικών δεδομένων. 

Άρθρο 3 

Λειτουργία της Επιτροπής Παρακολούθησης 
του Επιχειρησιακού Προγράμματος 
Ήπειρος 2014 - 2020 

I. Η Επιτροπή Παρακολούθησης θεσπίζει τον εσω¬ 
τερικό κανονισμό λειτουργίας της κατόπιν εισήγησης 
της Ειδικής Υπηρεσίας Διαχείρισης του ΕΠ Περιφέρειας 
Ηπείρου σύμφωνα με τις οδηγίες της Εθνικής Αρχής Συ¬ 
ντονισμού. 

II. Η Επιτροπή Παρακολούθησης εγκρίνειτον εσωτε¬ 
ρικό κανονισμό λειτουργίας της κατά την πρώτη συνε¬ 
δρίασή της. 

III. Οι δαπάνες για τη λειτουργία της Επιτροπής Παρα¬ 
κολούθησης καλύπτονται από τον προϋπολογισμό της 
Τεχνικής Βοήθειας του ΕΠ Ήπειρος 2014-2020. 

Η ισχύς της παρούσας αρχίζει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 12 Οκτωβρίου 2017 
Ο Περιφερειάρχης 
ΑΛΕΞΑΝΔΡΟΣ ΚΑΧΡΙΜΑΝΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























